Subject: Brüsseli 1987. aasta Euroopa ühenduse liikmesriikide dokumentide legaliseerimisest loobumise konventsioon
From: New Normal OÜ <[email-masked]>
To: "Justiits- ja Digiministeerium" <[email-masked]>
Date: Tue, 10 Feb 2026 12:09:04 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Pöördusin täna alloleva küsimusega Tartu Maakohtu registriosakonna poole, 
kelle kohtunikuabid menetlevad Äriregistri portaali kaudu esitatavaid 
kandeavaldusi. Mina aitan oma töös mitte-residente (E-residendid, kelle 
ID-kaardid on aegunud või tühistatud PPA poolt) nende Eestis asutatud 
äriühingute (osaühingud) sulgemisega läbi vabatahtliku 
likvideerimismenetluse. Likvideerimise alustamiseks tuleb Äriregistrile 
esitada likvideerimise kandeavaldus, mis tuleb esitada digitaalselt ja mille 
jaoks ma palun mitteresidendilt enda kasuks vastava volituse. Volitused 
kinnitatakse välismaa notaris ja ma lasen need vandetõlgil eesti keelde 
tõlkida.

Üks minu klient sai Belgia notarist sellise info, et Eesti ametiasutused 
peavad aktsepteerima nende poolt (notari poolt) kinnitatud volitust ilma 
apostillita viidates Brüsseli 1987. aasta Euroopa ühenduse liikmesriikide 
dokumentide legaliseerimisest loobumise konventsioonile.

Ettevõtja (mitteresident) soovib alustada oma Eesti äriühingu vabatahtlikku 
likvideerimist ja selleks palusin tal Belgia notaris allkirjastada ja 
kinnitada mulle volikiri. Ütlesin, et see volikiri tuleb peale notaris käiku 
ka apostillida. Tema notar aga keeldub seda tegemast väites, et Eestis 
aktsepteeritakse Belgia notaris kinnitatud volitust ilma apostillita ja 
viidates siis sellele konventsioonile.

Mina olen aru saanud, et apostilli ei nõua me vaid nende riikide notaris 
kinnitatud dokumentide puhul, kellega Eestil on "vastastikkune õigusabi 
leping" (Läti, Leedu, Poola, Ukraina) ja olen senimaani kõikidele 
mitteresidentidele, kellelt volitust olen palunud, öelnud et volitus tuleb 
tema koduriigis notari juures allkirjastada, et notar saaks allkirja 
kinnitada ning seejärel apostillida.

Kas Tartu maakohtu registriosakond peab aktsepteerima Belgia notaris 
allkirjastatud ja notari poolt kinnitatud volikirja ilma apostillita?
See on muidugi väga jabur, et kohtunikuabi ütleb, et esitage dokumendid ära 
ja siis me ütleme teile, kas saab või mitte. Nende määrused (puuduste 
kõrvaldamise määrused) on tavaliselt väga täpsed ja viitavad vastavatele 
õigusaktidele, mis otsuse aluseks on, aga antud juhul paluvad ministeeriumi 
poole pöörduda või siis tekitada endale lisa halduskoormust sellega, et ma 
võiksin esitada puudulikud dokumendid et saada nende vastus.

Lugupidamisega,

Annika Madissoon
+372 5238880
[email-masked]

8988:2044349